**Riigieelarvelise toetuse kastutamise tegevus-ja tulemusaruanne**

Lepingu nr. **7-41540-1 20.12.2018**

Aruande esitaja: **Eesti Külaliikumine Kodukant**

Tegevuste läbiviimise aeg: **2.01.2019-31.12.2019**

Aruande koostamise kuupäev 7.01.2020

1. **Läbiviidud tegevuse kirjeldus (toimumise aeg, kulg, olulisemad tähelepanekud jms.)**

|  |  |  |
| --- | --- | --- |
| **Tegevus** | **Tegevuse kirjeldus ja ajakava** | **Täitmine**  |
| 1. prioriteet: vabatahtliku sõbra arenguprogrammi elluviimine | **2019. aastal** * Jaanuarist maini vabatahtliku sõbra märgise arenguprogrammi analüüs, sh intervjuud kõigi 41-47 märgise saanud organisatsiooniga. Arenguprogrammi kriteeriumite täiendamine, vajalike juhendmaterjalide koostamine.
* Augustist novembrini uute taotlejate vastuvõtt programmi, nõustamiste läbiviimine, raportite koostamine ja märgiste väljaandmine.
* Avatud koolituse pakkumine uutele vabatahtlike kaasajatele. Siseministeeriumi partnerluslepingus raames viime läbi ühe koolituse, lisaks on kõigil huvilistel võimalik tellida oma organisatsiooni vajadustest lähtuvaid tellimuskoolitusi.
 | **Kontseptsiooni uuendamiseks koostati tagasisideküsitlus. Kokku küsitleti elektrooniliselt või telefoni teel 41** ühendust. Tagasiside põhjal analüüsiti ja uuendati vabatahtliku sõbra märgise kontseptsiooni, mis on leitav Vabatahtlike Väravas <https://vabatahtlikud.ee/organisatsioonile/vabatahtliku-sobra-mark/>Märgise arenguprogrammi läbinud ühendustel sisulisi täiendusi praktiliselt ei olnud. Leiti, et nõutamise käigus käsitletav teemadering on piisav ning sisukas ning selles osas täiendavad ettepanekuid ei olnud. Samas tuli välja, et nõustamisprotsessist oodatakse rohkem külastusi, hilisemat kontaktivõttu, koolitusi, infot. Püüame seda tänaste eelarve mahtude juures teha nii palju kui suudame. Alustasime sellest, et lülitasime märgise saanud ühendused võrgustiku listi, mille kaudu igakuiselt infot edastame. Lisaks saadame elektroonilise küsitluse edaspidi kord aastas kõigile märgise saanutele. Kehtestamise märgise kasutamise korra. **Nõustamine.** Aprillis avanes nõustamine uutele organisatsioonidele. Laekus kaheksa avaldust:Bonifatiuse Gild MTÜ MTÜ Sportlik Eesti Lõuna-Eesti HaiglaMTÜ Pimedate Ööde FestivalLääne-Harju LasterikkadLiikumine KodukantSaagu ParemAiesec TartuNõustamisega alustas seitse ühendust. Kodukant loobus, protsessi käigus loobus ka Saagu Parem, kes leidis, et hetkel ei ole nad valmis nii mahukat tööd ette võtma. Nõustamise läbis ja sai kvaliteedimärgise kuus organisatsiooni. Märgised anti üle 20. septembril Tallinnas koostääs rahvastikuministri Riina Solmaniga.**Vabatahtlike kaasamise koolitus viidi läbi** 10.02.2019 Tallinnas, osales kaheksa inimest. Koolitusel käsitleti vabatahtlike kaasamise juhtimisringi teemasid, sh vabatahtliku tegevuse planeerimist, vabatahtlike värbamist, sisseelamise teemasid, igapäevast vabatahtlike juhendamist, vabatahtlike tunnustamist, motiveerimist ja suhte lõpetamist. Osalejad said ka jaotusmaterjalid. Samuti viisime läbi kaks tellimuskoolitust Eesti muuseumidele: 7. ja 19. veebruaril 2019 Tallinnas ja Tartus. Koolituste teemaks oli muuseumide tänane praktika vabatahtlike kaasamisel, vabatahtlike kaasamise planeerimine ning koostöö muuseumide vahel. Tellimuskoolitusel laekunud tuluga kaeti osaliselt omavalitsuste esindajate õppereis Helsinkisse ja viidi läbi sotsiaalmeedia kampaania „Aga mina olen vabatahtlik, tule sinagi!“. |
| 2. prioriteet:võrgustikutöö laiendamine | **2019 aastal****Vabatahtliku võrgustiku kohtumised** koos avaliku sektori ja omavalitsuste esindajatega kaks korda aastas. Kohtumise teemaks on valdkonna areng, uued väljakutsed. 2019. aastal antakse kindlasti sisendit valmivale uuele KODARAle, vajadusel algatatakse ühisprojekte. Võrgustiku kohtumised on sisult foorumid, kus jagatakse omavahel infot ja luuakse sarnaste küsimuste lahendamiseks koostööd, et luua sünergiat ja vältida ressursside raiskamist.**2019. aastal** **Omavalitsustele vabatahtliku tegevuse võimaluste tutvustamine.** 2019. aastal planeerime omavalitsuste esindajate ühepäevase õppereisi Helsinkisse. Soovime viia Eesti omavalitsuste esindajad tutvuma Helsinki vabatahtlike kaasamise mudeliga, mis toimib väga efektiivselt ja kuhu linn on aastaid ressursse suunanud. Valdkonnas eelarves omavalitsusesindajate laevapileteid ja toitlustust ei ole, sest planeerime, et see kulu tasutakse osalevate omavalitsuste poolt. Grupi suurus 10 omavalitsuse esindajat. **2019. aasta märtsis** Osalemine linnade ja maaomavalitsuste päevadel ning vabatahtlike kaasamise praktikate tutvustamine **E-kirja saatmine kõikidesse omavalitsustesse 2019 aasta alguses**, et tutvustada võimalusi vabatahtlike kaasamiseks kohalike omavalitsuste teenuste ja tegevuste juurde. | **Vabatahtliku tegevuse võrgustikku kuulub 39 liiget.** Me oleme võrgustikku asunud laiendama vabatahtliku sõbra märgise pälvinud ühenduste tihedama kaasamisega võrgustiku töösse.Aasta jooksul võeti ühendust kõigi võrgustiku liikmetega, kontrolliti nende kontakte, uurisime nende ootusi ja vastavalt sellele uuendasime nimekirja. Võrgustiku nimekiri on leitav <https://vabatahtlikud.ee/kontaktid/vorgustiku-liikmed/>**Võrgustiku kohtumised:** 19. märtsil kohtus võrgustiku teemagrupp Noorteklubi Active algatusel Tallinnas ning teemaks oli vabatahtliku tegevuse laada korraldamine 2019. aastal. Teemaga otsustati edasi liikuda ning uurida võimalusi laada ja vabatahtlike tunnustussündmuse ühendamiseks. Kohtumisel osales neli inimest.28. märtsil kohtuti Tallinnas siseministeeriumi ruumides ning teemaks oli vabatahtliku tegevuse uuringu esitlus, vabatahtliku sõbra uuendatud kontseptsiooni esitlus, teavitustöö. Ühtlasi pandi kokku ettepanekud valdkonna osas uuele KODARAle. Osales 44 inimest.15. mail kohtus võrgustiku teemagrupp Tallinnas, et arutada vabatahtliku tegevuse sotsiaalmeedia kampaaniat, laada ja tunnustussündmuse korraldamisvõimalusi novembris-detsembris. Osales kuus inimest. Koostasime kokkuvõtte töödest ja vastutusvaldkondadest. Kohtumisel otsustati, et kui võrgustiku ühendused võtavad korraldamisel mõne valdkonna/rolli osas endale vastutuse, siis saame laata teha, muidu piirdume teavituskampaania ja tunnustussündmuse korraldamisega. Kuna juunis oli selge, et võrgustiku liikmetel ei olnud valmisolekut laada korraldamisel osalist vastutust võtta, otsustasime laada ideest loobuda. 19 ja 20. septembril toimus koostöös vabatahtliku tegevuse võrgustiku, Eesti Tööandjate Keskliidu ning Annetame aega programmi eestvedajatega kaks seminari, mille teemaks vabatahtliku tegevuse edendamine ettevõtjatega. 19. septembril oli seminar suunatud eelkõige ettevõtjatele ning sellel osales 23 inimest. 20. septembril oli seminar suunatud ühingutele ning sellel osales 22 inimest. Esitasime KÜSKile reistoetuse taotluse ja saime vahendid välisesineja toomiseks seminarile. Oma kogemusi tuli jagama Charles Traylen Belgiast. Kokkuvõte mõlemast seminarist on Vabatahtlike Väravas: <https://vabatahtlikud.ee/kas-ja-kuidas-saavad-vabauhendused-ja-ettevotted-vabatahtliku-tegevuse-endendamisel-koostood-teha/>**Aprillis ja mais valmistati ette õppereis Helsinkisse omavalitsuste esindajatele. Õppereis toimus 23. mail.** Osales 15 inimest, sealhulgas 2 sotsiaalministeeriumi esindajat. Osalejad said ülevaate linna vabatahtlike kaasamise kontseptsioonist, lisaks ametnikele kohtuti vabatahtlike koordinaatorite ning vabatahtlikega. Täpsemalt saab lugeda <https://vabatahtlikud.ee/mis-seal-helsinkis-siis-toimub/>.**Linnade ja maaomavalitsuste päeval osaleti 12. veebruaril 2019.** Eha Paas ja Anu Viltrop tegid vabatahtlike kaasamisest ettekande sotsiaaltöö töötoas. Lisaks jagasime vastvalminud voldikuid, mis tutvustasid vabatahtlike kaasamisvõimalusi kohalikes omavalitsustes.Valmis vabatahtliku tegevuse võimalusi tutvustav voldik kohalikele omavalitsustele. Voldikud on olemas elektrooniliselt, lisaks trükiti neid 100 tk. Voldikuid jagati linna ja maaomavalitsuste päeval ning Liikumise Kodukant võrgustiku kaudu. Elektrooniline kiri koos elektroonilise voldikuga saadeti omavalitsustele mais 2019. Voldik lisatud aruandele. |
| 3. prioriteet: teavitustöö | **2019 aastal jooksvalt** * Vabatahtlike Värava haldamine; uudiste ja kuulutuste lisamine jms.
* Vabatahtlike Värava tutvustamine ja kasutajaskonna laiendamine.
* Vabatahtlike kaasamise praktikate, kogemuslugude ja tulevikutrendide jagamine Vabatahtlike Värava blogis. Blogis ilmub igal nädalal üks temaatiline postitus.
* Sotsiaalmeediakanalite, Facebook ja Instagramm, haldamine, uudiste ja üleskutsete jagamine.
 | Vabatahtlike Väraval on ligi 4000 külastajat kuus.Aasta jooksul ilmus Vabatahtlike Väravas 37 blogilugu.Meie Facebooki lehel on 2252 meeldimist ning 2319 jälgijat. Instagrami konto käivitasime märtsist ning sellel on hetkeseisuga 240 jälgijat.1.aprilliks valmistati koostöös Vabaühenduste Liiduga ette projektitaotlus, et toetada uusisserändajate kaasamist vabatahtlikena. Taotlus sisaldas Vabatahtlike Värava uuendamist, sealhulgas kolmekeelseks muutmist. Vastus tuli positiivne ja tegevustega alustati mais 2019. Tänu sellele projektile uuenes Vabatahtlike Värav detsembris 2019, uus leht on kasutajasõbralikum, kaasaegsem ja kolmekeelne. 11. Novembrist 5. detsembrini korraldasime koostöös vabatahtliku tegevuse võrgustikuga sotsiaalmeediakampaania „Aga mina olen vabatahtlik, tule sinagi“. Kampaania kestis 11.11-05.12. Postituste ulatus (tasutud ja tasumata) – 90 722. Lehele tuli 169 uut jälgijat juurde.4779 inimest vajutas “like’”, kommenteeris, klikkis postitusel, liikus sealt väravasse. Kokkuvõte kampaaniast <https://vabatahtlikud.ee/aga-mina-olen-vabatahtlik-2/>Vabatahtlikku tegevust tutvustasime ka laiemalt. 18. detsembril ilmus Õhtulehes lugu „Aja annetamine toob rõõmu paljudele“ <https://www.ohtuleht.ee/986916/anu-viltrop-ja-eha-paas-aja-annetamine-toob-roomu-paljudele>11. aprillil kohtusime Töötukassa esindajatega, kellel tutvustasime meie tänaseid tegemisi ja pakkusime välja omalt poolt koolitust nende nõustajatele. Paraku pole Töötukassa poolt meie ettepanekute osas tagasisidet tulnud. 15.augustil tutvustasime vabatahtlikku tegevust ning trende Viljandimaal toimunud KÜSK suminaril. 20.novembril tutvustasime vabatahtliku tegevuse teemat Sotsiaalkindlustusametis, kes kohtumise tulemusel edastas soovi liituda võrgustikuga. Järgmisel aastal planeerime neid kaasata vabatahtlike sõbra märgise nõustamisprogrammi.  |
| 4. prioriteet: rahvusvaheline koostöö | **2019. aastal*** Osalemine CEV töös liikmena, sh osalemine aastakonverentsidel ja üldkogul
* Osalemine CEV juhatuse töös
* 2019. aastal algatame vähemalt ühe rahvusvahelise koostööprojekti.
 | Kodukant on jätkuvalt Euroopa Vabatahtlike Keskuse (CEV) liige ning meie esindaja on ka keskuse juhatuses. Käesoleval aastal tegeles CEV juhatus organisatsiooni uue strateegia kokkupanemisega.CEV juhatuse koosolekud toimusid:4.-5. märtsil Bürsselis30. mail Budapestis26.-29. augustis Cagliaris19. novembril BrüsselisSamuti toimus kaks konverentsi: maikuus toimus sotsiaalvaldkonna teemaline konverents Ungaris, mille kokkuvõtet saab lugeda Vabatahtlike Väravas <https://vabatahtlikud.ee/vabatahtlike-abil-sotsiaalvaldkonnas-muutusi-loomas/> ning sügisel Brüsselis, mille kokkuvõte on samuti Vabatahtlike väravas https://vabatahtlikud.ee/vabatahtlik-tegevus-kui-uldpadevuste-kasvulava/. Kodukant oli partner itaallaste juhtitud SolidalCity projektis, mille lõpukonverentsist saab lugeda siit: <https://vabatahtlikud.ee/kuidas-puuda-noori/>. |

1. **Tegevuste olulisemad tulemused:**

**Organisatsioonide suutlikkuse tõus vabatahtlike kaasamisel.** Tänu Vabatahtliku sõbra arenguprogrammi kontseptsiooni täiendamisega ja ühise märgise hea tava koostamisega on märgise programm senisest enam arusaadavam ja märgise omanike poolt senisest enam teadvustatud ja esile toodud. Nõustamisprogrammis on osalenud ja märgise saanud kuus uut ühendust. Lisaks oleme koostöös Vabaühenduste Liiduga viimas ellu projekti, millega toetame uussisserändajate kaasamist vabatahtlikku tegevusse. Projekti käigus on märgise kontseptsiooni täiendatud teisest rahvusest inimeste kaasamise osaga ning nõustamisele kaasatud täiendavalt veel kaheksa organisatsiooni.

Samuti on toimunud üks vabatahtlike kaasamise ABC koolitus.

**Vabatahtliku tegevuse võrgustiku laienemine ja toimimine.** Viimasel aastal on võrgustiku liikmete hulgas viidud läbi nii öelda audit, uuendamaks võrgustiku liikmete andmeid ja saamaks tagasisidet nende huvist võrgustikutöö vastu. Positiivne on, et võrgustiku liikmed, isegi kui nad pole aktiivselt osalenud, peavad saadavat infot oluliseks ja soovivad võrgustikus olla. Võrgustiku liikmete arv on suurenenud 40-le liikmele. Võrgustiku kokkusaamisi toimus kaks, lisaks väiksed teemanõupidamised. Igakuiselt on vahetatud infot listi kaudu. Ühised algatused: sotsiaalmeedia kampaania „Aga mina olen vabatahtlik, tule sina ka!“ KÜSK reisitoetuse projekt koostöö edendamiseks ettevõtjate ja ühenduste vahel vabatahtliku tegevuse teemal. Lisaks on osa võrgustiku liikmeid kaasatud Liikumise Kodukant projektidesse: vabatahtlike kaasamismudeli väljatöötamisse hoolekandeteenustes ning uussisserändajate toetamine kaasamiseks vabatahtlikku tegevusse.

**Omavalitsuste teadlikkuse tõus vabatahtlikust tegevusest.** Tänu õppereisile, valminud infovoldikule, esinemistele ja e-kirjale oleme taganud kõige elementaarsema info omavalitsustele vabatahtliku tegevuse teemal. Loodame, et tehtud töö aitab omavalitsuste tasandil tegutsevatel ühendustel lihtsamini vabatahtliku tegevuse teemadel omavalitsusega koostööd luua.

**Ettevõtete suurenenud huvi kollektiividega vabatahtlikena panustada.** Koostöös Eesti Tööandjate Keskliidu, Swedbanga, Serve The Cityga oleme aasta jooksul arutlenud Annetame aega programmi arengute üle. Üheskoos korraldati teemakohased seminarid, mis on ettevõtjate huvi tõstnud. Sügisperioodil pöördusid ettevõttes tunduvalt enam meie poole soovidega minna kuhugi abistama. Kuidas senisest paremini ettevõtteid ja abikäsi vajajaid kokku viia, on meie järgmise aasta üks aruteluteemasid.

**Vabatahtlike kaasajatele on tagatud valdkonna teavitus.** Vabatahtlike Väravas on regulaarselt kajastatud valdkonna uudised ning ilmunud blogilood nii vabatahtlike kaasamise, vabatahtlikuks olemise kui ka vabatahtlikkuse tulevikutrendide teemal. Olulisemaid uudiseid, kuulutusi oleme jaganud edasi Facebooki ja Instagrammi, et tagada info nähtavus ja ligipääsetavus erinevatele sihtrühmadele.

**Meie huvid on esindatud Euroopa tasandil.** Euroopa vabatahtlike keskuse liikmeks olemisega on tagatud Eesti vabatahtliku tegevuse arengute nähtavus Euroopa tasandil. Juhatuses olemisega oleme saanud anda sisendit ja tagasisidet erinevate vabatahtliku tegevuse trendide kohta, samuti nt Euroopa Solidaarsuskorpuse programmi arengusse.

1. **Kas tegevuste läbiviimisel/tulemustes oli erinevusi/kõrvalekaldeid võrreldes kavandatuga (millest tulenevalt)?**

Tegevused teostatid lähtuvalt taotluses toodud tegevuskavale. Prioriteet 2 all oli kavas ka 2019. aastal võrgustikuga koostöös esitada üks rahvusvaheline koostööprojekt. Kuna 2019. aastal oli meil käimas juba kaks Eesti sisest koostööprojekti ja üks rahvusvaheline projekt, milles osalesime, siis otsustasime, et olemasoleva töökoormuse ja uue KODARA koostamise valguses on mõistlik lükata uute tegevuste käivitamine järgmisse aastasse.

1. **Aruandele lisatud tegevuse läbiviimise raames välja töötatud materjalid:**
* Omavalitsustele suunatud voldik vabatahtlikust tegevusest

**Aruandele on lisatud finantsaruanne ja kulude tasumist tõestavad pangaülekannete väljavõtted.**

Aruande koostamise kuupäev 7.01.2020

Aruande koostanud Eha Paas, Liikumise Kodukant vabatahtliku tegevuse valdkonnajuht

Tel. 5170214, ehapaas@gmail.com

Digiaalkirjastatud Krista Habakukk, Liikumise Kodukant juhatuse liige